|  |  |
| --- | --- |
| **IZVJEŠĆE O SAVJETOVANJU S JAVNOŠĆU**  **U POSTUPKU DONOŠENJA**  **ODLUKE O NAČINU OSTVARIVANJA PREDNOSTI PRI UPISU DJECE U DJEČJI VRTIĆ KORČULA** | |
| **Naziv akta za koji je provedeno savjetovanje s javnošću** | Odluka o načinu ostvarivanja prednosti pri upisu djece u Dječji vrtić Korčula |
| **Naziv tijela nadležnog za izradu nacrta / provedbu savjetovanja** | Upravni odjel za društvene djelatnosti |
| **Razlozi za donošenje akta i ciljevi koji se njime žele postići uz sažetak ključnih pitanja** | Aktivno učešće zainteresiranih u kreiranju akta. |
| **Objava dokumenata za savjetovanje**  **razdoblje provedbe savjetovanja** | Nacrt prijedloga Odluke o načinu ostvarivanja prednosti pri upisu djece u Dječji vrtić Korčula, objavljen je na internetskoj stranici Grada Korčule www.korcula.hr |
| Savjetovanje s javnošću je trajalo od 04. svibnja 2023. – 03. lipnja 2023. (30 dana) |
| **Pregled osnovnih pokazatelja uključenosti savjetovanja s javnošću** | Vidjeti u Prilogu |
| **Pregled prihvaćenih i neprihvaćenih mišljenja i prijedloga s obrazloženjem razloga za neprihvaćanje** | Vidjeti u prilogu |
| **Ostali oblici savjetovanja s javnošću** | ------------------ |
| **Troškovi provedenog savjetovanja** | Troškovi javnog savjetovanja nisu iziskivali dodatne financijske troškove |

**Prilog 1. Pregled prihvaćenih i neprihvaćenih primjedbi**

|  |  |  |  |  |
| --- | --- | --- | --- | --- |
| **Redni broj** | **Sudionik savjetovanja (ime i prezime pojedinca, naziv organizacije)** | **Članak ili drugi dio nacrta na koji se odnosi prijedlog ili mišljenje** | **Tekst zaprimljenog prijedloga ili mišljenja** | **Status prijedloga ili mišljenja (prihvaćanje/neprihvaćanje s obrazloženjem)** |
| 1 | Tajana Vlašić | **Primjedba na članak 4.** | Prijedlog: „**Člankom 4. Nacrta odluke bitno se mijenja dosadašnji članak 4. postojeće odluke jer je u njemu bilo navedeno da pravo prednosti u odnosu na prebivalište imaju ona djeca s prebivalištem na području Grada Korčule. U novoj odluci prednost prava upisa bi ostvarila djeca čija oba roditelja kao i dijete imaju isključivo prebivalište na području Grada Korčule. Nije mi jasna intencija da se prva prednost temelji isključivo na prebivalištu, i to djeteta i oba roditelja. Mislim da bi u ovom smislu trebalo u nacrt odluke dodati i boravište, uz riječ prebivalište. Ili članak ostaviti kakav je bio i u važećoj odluci. Ovakva odredba je pomalo diskriminatorna jer ako je poanta da je dijete građanin Grada Korčule i nastanjeno je s roditeljima u Gradu Korčuli, zašto je bitno prebivalište oba roditelja? Isto je neusklađeno s uputama koje se nalaze na službenim stranicama Vlade RH, a gdje su taksativno nabrojene vrste prednosti pri upisu; „** Prednost pri upisu djece u dječje vrtiće, koji su u vlasništvu jedinice lokalne i područne (regionalne) samouprave ili u državnom vlasništvu imaju djeca:   * roditelja žrtava i invalida Domovinskog rata * zaposlenih roditelja * samohranih roditelja * iz udomiteljskih obitelji * iz obitelji s troje ili više djece * s teškoćama u razvoju, ukoliko ih je moguće integrirati u redoviti program * koja za godinu dana kreću u školu * roditelja koji primaju doplatak za djecu.”   Zaključno, nigdje se ne spominje prebivalište roditelja kao prva prednost pri upisu, a kako to proizlazi iz Nacrta ove odluke.” | Ne prihvaća se.  Ukazuje se podnositeljici primjedbe da je u svojoj primjedbi pogrešno navela članak 4. postojeće Odluke.  Pretpostavljamo da bi se njena primjedba odnosila na članak 3. Odluke o načinu ostvarivanja prednosti pri upisu djece u Dječji vrtić Korčula (“Službeni glasnik Grada Korčule” br. 2/99) u kojoj stoji da se u Vrtić upisuju djeca čiji roditelji imaju prebivalište na području Grada Korčule, kao što je između ostalog, u ovom nacrtu Odluke i navedeno.  U članku 7. Nacrta Odluke o načinu ostvarivanja prednosti pri upisu djece u Dječji vrtić Korčula navedene su prednosti prilikom upisa u vrtić koje propisuje i Zakon o predškolskom odgoju i obrazovanju. Prednosti su određene zakonom, a prioritetne skupine se detaljnije propisuju odlukom osnivača, što je i navedeno u člancima 4., 5. i 6. ove Odluke.  Pravo i obveza Grada Korčule je da osigura svojim sugrađanima smještaj djece u Dječji vrtić Korčula, te ni jednom odredbom Nacrta odluke se ne zabranjuje upis djeteta čiji jedan roditelj ima samo boravište, a ne i prebivalište na području Grada Korčule. |

**KLASA: 601-04/23-01/00001**

**URBROJ: 2117-9-07/17-23-00003**

**Korčula, 06. lipnja 2023. Izvješće izradila: Ana Štimac, struc.spec.oec.**